Črna gora je sicer priznavala turško oblast, vendar so si črnogorska plemena nenehno prizadevala, da bi se otresla turške oblasti. Boj proti Turkom je bila tudi edina skupna stalnica, ker so bila sicer plemena, med katerimi so bili največji Vasojevići, pogosto sprta, pazila so na svojo plemensko samostojnost, držala so se svojih starih plemenskih običajev, med katerimi je bila še zelo živa t. i. krvna osveta. V boju s Turki so se Črnogorci povezovali z Benečani in tudi z Avstrijci. Že koncem 17. stoletja je cetinjska metropolija postala nasledstvena vladarska rodbina družina Petrović Njegoš. Pod cetinjsko škofijo so zdaj spadali tudi pravoslavni verniki v Boki Kotorski. Na pritisk Benečanov je bil uveden položaj guvernadurja, ki je bil druga osebnost v Črni gori in je dejansko ščitil predvsem trgovske interese Benečanov. Prve poskuse centralne oblasti je uvedel Šćepan Mali, imenovan Lažni car, ki je z ostrimi kaznimi omejil krvno osveto in nekoliko pomiril medplemenske spore. Leta 1771 je uvedel prvo stalno sodišče, sestavljeno iz 12 plemenskih poglavarjev, osnoval je prvo stalno telesno stražo, poskušal izpeljati prvi popis prebivalstva ter gradil prve ceste. Leta 1773 je bil žrtev atentata.

Večkrat se je strokovno izpopolnjeval in nastopal na znanstvenih srečanjih v tujini. V letih 1988 (Göttingen) in 1991 (Prien am Chiemsee) se je udeležil tečajev nemščine v Goethe-Institutu. V študijskem letu 1991—92 se je kot Humboldtov štipendist izpopolnjeval pri indoevropeistu prof. dr. Gertu Klingenschmittu na Univerzi v Regensburgu, kjer se je osredinil na razvoj baltoslovanskih jezikov predvsem z akcentološkega vidika. Od takrat je napisal več akcentoloških razprav, objavljenih v slovenskih in v tujih revijah, ki obravnavajo vprašanja slovanske akcentologije v sodobni laringalistični luči in ob upoštevanju novih spoznanj o naravi indoevropskih akcentsko-prevojnih paradigem. V letu 1994 je kot Humboldtov štipendist raziskoval tvorbo in akcentuacijo praslovanskih nominalnih osnov ženskega spola, ki se v imenovalniku ednine končujejo na dolgi -i. Med drugim je nastopal tudi na strokovnih srečanjih v Avstriji, Belorusiji, Črni gori, Hrvaški, Kanadi, Srbiji, na Kosovu in v ZDA.

Gwen Cooper, ki jo igra valižanska igralka Eve Myles, je začela delati pri Torchwoodu 3 leta 2007, v premierni epizodi serije z naslovom ""Everything Changes"". Pred tem je bila policistka, do druge sezone serije pa se že povzpne na delovno mesto takoj za vodjo. Gwen in njen fant Rhys se sčasoma poročita, tako da Gwen prevzame priimek Williams. Pred tem smo bili priča tudi ljubezenski aferi, ki jo je imela s sodelavcem dr. Owenom Harperjem. Vseskozi serijo je zaznati tudi nedoločeno in neizpovedano naklonjenost, ki jo goji do svojega nadrejenega, stotnika Jacka Harknessa.

Raskin je septembra 1979 dobil dovoljenje za najemanje ljudi za projekt. Iskal je tudi inženirja, ki bi lahko naredil prototip in tako ga je Bill Atkinson, član ekipe Lisa, predstavil Burrellu Smithu, servisnemu tehniku, ki je bil najet nedolgo nazaj.